Zhantas/Cleaned-Kyrgyz_Wikipedia huggingface dataset:
Эдвард Фөрлоң

Эдвард Уолтер Фөрлоң (1977-жылы 2-августта туулган) — америкалык актер жана музыкант. Өспүрүмдөрдүн мурдагы жылдызы болгон Фөрлоң «Терминатор 2: Акыр заман» (1991) тасмасында мыкты аткаруу чеберчилиги үчүн «Сатурн» жана «MTV» киносыйлыгына татыган. Кийинки жылы ал «Көз карандысыз эрк» сыйлыгына көрсөтүлгөн жана «Үй жаныбарларынын мүрзөсү 2» тасмасындагы эмгеги үчүн «Сатурн» сыйлыгына көрсөтүлгөн. «Өзүбүздүн үйүбүз» (1993) тасмасындагы ролу үчүн Кэти Бэйтс менен «Жаш өнөр адамы» наамын жеңип алган жана актердук топ менен биргеликте калган номинацияларды бөлүшүп алган.

Кристина Риччи менен 1998-жылы «Тумшук» тасмасындагы жана Эдвард Нортон менен «Американын окуясы X» кинофильминдеги ролдору үчүн Фөрлоң алкоого алынган. Анын карьерасынын башталышындагы башка тасмаларга «Кичинекей Одесса» (1994), «Мээ окуу» (1994), «Шибер арфасы» (1995) жана Мерил Стрип жана Лиам Нисон менен кошо тартылган «Мурда жана кийин» (1996) тасмалары кирет. Ал Жон Коннор катары образын эл аралык «Universal Studios» паркындагы T2 3-D: Убакыт аралыгындагы кармаш (1996) аттракционунда кайра аткарган. Фөрлоң кыска убакыт аралыгында ырчылык чөйрөсүнө аралашып көргөн. 1991-жылы «Бекем карма» аттуу альбому жарык көрүп, Жапонияда гана сатыкка чыккан.

Фөрлоңдун акыркы белгилүү ролдорду «Рок шаары Детройт» (1999) жана «Жаныбарлар фабрикасы» (2000) тасмаларында жараткан. Андан соң улам камакка алуу, соттук териштирүү иштери жүргөнүнө жана ошондой эле өнөкөт каражаттарды жана алкоголдук ичимдиктерди ашыкча пайдаланганына байланыштуу анын карьерасы солгундап калган. Фөрлоң «Карга: Каардуу ибадат» (2005) тасмасында башкы ролду аткарган. 2011-жылы «Жашыл аары» тасмасында экинчи пландагы ролду жараткан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эдвард Бөрнс

Эдвард Фицжералд Бөрнс (1968-жылы 29-январда туулган) — америкалык актер, кинопродюсер, сценарист жана режиссер. Көптөгөн тасмалардагы ролдору менен таанымал. Ал катышкан тасмалар: «Катардагы жоокер Райанды сактап калуу» (1998), «15 мүнөт» (2001), «Жашоо же ага окшогон бир нерсе» (2002), «Чагылган үнү» (2005), «Эс алуу» (2006), «Жоопсуз калган чалуу» (2008), «27 кийим» (2008), «Чындыктын кырында» (2012), «Балдар менен достор» (2012) жана «Алекс Кросс» (2012). Бөрнс «Бир тууган Максмуллендер» (1995), «Дал өзү» (1996), «Нү-Йорктун жөө чыйырлары» (2001), «Кызгылт көк» (2007) жана «Фицжералд үй-бүлөсүнүн жаңы жылы» (2012) тасмаларына режиссерлук кылган. Ал «TNT» телеканалынын «Кескилердин шаары» (Багси Сигел) криминалдык драма жана «Коомдук адеп-ахлак» (Терри Малдун) сериалдарында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Скотт Гленн

Теодор Скотт Гленн (1941-жылы 26-январда туулган) — америкалык актер, Скотт Гленн деген ысым менен таанымал. Ал «Шаардык ковбой» (1980, Уэс Хайтауэр), «Туура иш» (1983, астронавт Алан Шепард), «Силверадо» (1985, Эммет), «Аңчылык» (1990, капитан Барт Манкуз), «Козулардын жымжырттыгы» (1991, Жек Кроуфорд), «Машыгуу күнү» (2001, Рожер), «Борндун ультиматому» (2007, Эзра Крамер), «Калдыктар» (2014-2017), «Тайманбас» (2015–) жана «Коргоочулар» (2017) тасмаларына тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жон К. Макгинли

thumb

Жон Кристофер Макгинли (1959-жылы 3-августта туулган) — америкалык актер, автор жана мурдагы куудул. Ал «Клиника» (Перри Кокс), «Кеңсе мейкиндиги» (Боб Слайделл), «Аска» (Капитан Хендрикс), Оливер Стоундун «Взвод» (сержант Ред Онейл) жана «Уолл стрит» (Марв) тасмаларында аткарган ролдору менен белгилүү. Ал телесериалдарга жана тасмаларга сценарий жазып, продюсерлик кылган. Актерлуктан тышкары Макгинли автор, Дүйнөлүк даун синдрому фондунун кеңешинин мүчөсү жана өкүлү, Американын улуттук синдром коомунун өкүлү болуп саналат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Луиза Флетчер

Эстелл Луиза Флетчер (1934-жылы 22-июлда туулган) — «Оскар» сыйлыгына татыган америкалык актриса. Ал өз дебютун 1958-жылдагы «Янсинин тапанчасы» сериалы менен жасаган. Ал эми 1959-жылдагы «Поезддин вагону» сериалында жаш эненин ролун аткарган. Андан тышкары «Бизге окшогон уурулар» (1974) тасмасына да катышкан. Кийинки жылы Флетчер «Күкүктүн уясынан учуп баратып» (1975) тасмасында улук мээрмандын образын жаратуу менен эл аралык деңгээлде таанымал боло баштаган. Бул ролу үчүн ал «Оскардын» «Эң мыкты актриса», «БАФТАнын» «Башкы ролдогу эң мыкты актриса» жана «Алтын глобустун» «Эң мыкты актриса» наамдарына ээ болгон. Ал бир эле аткарган ролу үчүн «Оскардын», «БАФТАнын» жана «Алтын глобустун» сыйлыгына татыган үч актрисанын бири болуп саналат. Мындай наамга татыган дагы эки актриса Одри Хепбөрн менен Лиза Миннелли болуп эсептелет. Ал образ жараткан башка көрүнүктүү тасмаларага «Жин чыгаргыч II» (1977), «Мээ бороону» (1983), «От алдыргыч» (1984), «Чатырдагы гүлдөр» (1987), «Өрөөндөгү эки күн» (1996) жана «Аёосуз ниеттер» (1999) кирет.

Кийинчерээк Флетчер өз карьерасында телесериал тармагына ооп кетип, «Жылдыз жолу: Терең аалам 9» сериалында Ведектин, андан кийин Кай Уинн Адаминин ролдорун аткарган. Ошондой эле «Бийик тосмолор» жана «Аркадиялык Жоан» сериалында конок актриса катары катышып, «Эмми» сыйлыгына көрсөтүлгөн. Ал жакында эле 2011 жана 2012-жылдагы «Showtime» телеканалынын «Уятсыздар» сериалында өз образын кайра жараткан. Тасмада ал киши өлтүргөнү үчүн абак жазасын өтөп жүргөн, оор турмушту баштан өткөргөн жана оозу жаман эненин ролун аткарат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жэк Николсон

thumb

Жон Жосеф Николсон (1937-жылы 22-апрелде туулган) –– 60 жылдан ашык убакыттан бери иштеп жүргөн америкалык актер жана киночу. Николсон көптөгөн тасмаларда, анын ичинде сатиралык комедияда, романста, антикаарман жана психопат катары чагылдырылган башкы каармандардын ролдорун жана экинчи пландагы образдарды жаратканы менен белгилүү. Анын тасмаларынын көпчүлүгүндө ал коомдук түзүлүшкө каршы чыккан «түбөлүк жат кишинин жана табалаган селсаяктын» образын аткарган.

Николсон «Оскар» сыйлыгына 12 жолу көрсөтүлүп, «Оскардын» тарыхында эң көп наамга көрсөтүлгөн актер болуп калган. Николсон «Күкүктүн уясынан учуп баратып» (1975), «Мындан артык болбойт» (1997) тасмалары менен «Оскардын» «Эң мыкты актер» сыйлыгына эки жолу татыган. Ал «Ашыктык сөздөрү» (1983) тасмасындагы ролу үчүн «Экинчи пландагы эң мыкты актер» наамын алган. Николсон «Оскардын» үч сыйлыгына татыган үч актердун бири болуп саналат.

Николсон 1960-жылдардан 2000-жылдарга чейин ар он жылдыкта роль аткарып, «Оскар» сыйлыгына көрсөтүлгөн эки актердун бири, беркиси Майкл Кэйн болуп саналат. Ал «Алтын глобустун» алты сыйлыгын жеңип алган жана «Kennedy Center» ардак наамын 2001-жылы алган. 1994-жылы Америка кино институтунун «Жашоодогу жетишкендик» сыйлыгын алган эң жаш актерлордун бири болуп калган.

Николсон тартылган башка тасмаларга «Оңой жүрүш» (1969), «Беш оңой бөлүк» (1970), «Акыркы деталь» (1973), «Кытай кварталы» (1974), «Жүргүнчү» (1975) жана «Кызылдар» (1981) эпикалык кинофильмдери кирет.

Ошондой эле ал «Жарык чачырап» (1980), «Бэтмен» (1989), «Чыккынчылар» (2006), «Бир канча жакшы кишилер» (1992), «Убада» (2001) жана «Шмидт тууралуу» (2002) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кристофер Ли

thumb|200px|

Сэр Кристофер Фрэнк Карандини Ли (1922-жыл 27-май – 2015-жыл 7-июнь) — англиялык мүнөздүү актер, ырчы жана автор. Карьерасы 70 жылдан ашык убакытка созулган Ли башында терс каармандын ролун ойноп жүргөн жана «Hammer Horror» компаниясынын коркунучтуу тасмаларында Дракула ролун аткарганы менен белгилүү болгон. Анын башка тасмадагы ролдоруна «Жеймс Бонд» сериясындагы «Алтын мылтыкчан киши» (1974) тасмасында жараткан Франциско Скараманга образы, «Шакектер ээс» үчилтиги (2001-2003) жана «Гоббит» үчилтиги (2012-2014) жана ошондой эле «Жылдыздар согушу» үчилтигинин 2 жана 3-тасмалары (2002/2005) кирет.

Ли драма жана кайрымдуулукка кошкон салымы үчүн 2009-жылы орден менен сыйланган жана 2011-жылы «BAFTA Academy Fellowship», ал эми 2013-жылы «British Film Institute Fellowship» сыйлыктарын алган. Ли өзүнүн эң мыкты ролу деп «Жинна» биографиялык тасмасындагы Пакистандын негиздөөчүсү Мухаммед Али Жиннанын образын жаратканын атаган. Ал эми өзү тартылган эң мыкты тасмасына Британиянын «Оронгон киши» (1973) коркунучтуу киносун киргизген. Ал көбүнчө «Hammer Horror» компаниясынын тасмаларында терс каармандын ролун аткарган жана карьерасынын акыркы жылдарында Тир Бартондун алты тасмасына тартылып калган.

Ар дайын терең жана күчтүү үнгө ээ болгон Ли ырдоо шыгы менен да белгилүү болгон. 1986-1998-жылдардын аралыгында ал опералык жана музыкалык чыгармаларды жаздырган. 2005-жылдардан тарта метал топтору менен иштешкенден кийин ал симфоник-метал жанрында 2010-жылы «Улуу Карл: Кылыч менен чырымдын жанында» альбомун жаздырууга жетишкен. Ага улай эле оор метал жанрындагы «Улуу Карл: Өлүмдүн белгилери» альбому 2013-жылдын 27-майында, Линин 91-туулган күнүндө жарык көргөн. Ал 2010-жылы «Metal Hammer Golden Gods» сыйлыгынын «Метал деми» ардактуу наамына татыган. Ли дем алуу органдары начарлап, жүргөгү кармап калып 93 жашында 2015-жылдын 7-июнунда дүйнө салган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Хелена Бонэм Картер

Хелена Бонэм Картер (1966-жылы 26-майда туулган) — англиялык актриса. Ал аз бюджеттүү артхаустардагы жана өзүнчө тасмалардагы ролдорунан тарта Голливуддагы кеңири масштабдагы кинофильмдерде жараткан образдары менен белгилүү. Ал «Сүйүшкөн канат» (1997) тасмасындагы Кэйт Кройдун ролун аткарганы үчүн «Оскардын» «Эң мыкты актриса» наамына көрсөтүлгөн. Ал эми «Падышанын сөзү» (2010) тасмасындеги ханыша Элизабеттин образын жаратканы үчүн «Оскардын» «Экинчи пландагы эң мыкты актриса» наамына көрсөтүлүп, «БАФТАнын» «Экинчи пландагы эң мыкты актриса» сыйлыгын жеңип алган. Андан тышкары ал «Энид» кинотасмасында британиялык автор Энид Блайтондун ролун аткарганы үчүн 2010-жылдагы «Эмми» эл аралык сыйлыгынын «Эң мыкты актриса» наамына татыган.

Бонэм Картер өзүнүн карьерасын «Көрүнүшкө ээ болгон бөлмө» жана «Жэйн айым» (1986) тасмасындагы кичинекей образы менен баштаган. Ал тартылган башка тасмаларга «Гамлет» (1990), «Периштелер басуудан корккон жер» (1991), «Говардс Энд» (1992), «Франкенштейн» (1994), «Кудуреттүү Афродита» (1995), «Мушташ клубу» (1999), «Гарри Поттер сериялары» (2007-2011), «Терминатор: Куткаруучу» (2009), «Улуу тилектер» (2012), «Бактысыздар» (2012) жана «Золушка» (2015) кирет. Ал режиссер Тим Бартон менен көп жолу кызматташкан. Алар: «Маймылдар планетасы» (2001), «Чоң балык» (2003), «Колуктунун сөөгү» (2005), «Чарли жана шоколад фабрикасы» (2005), «Суинни Тодд» (2007), «Караңгыдагы көлөкө» (2012), «Алиса керемет дүйнөдө» (2010) жана анын уландысы болгон «Алиса күзгүнүн ичи аркылуу» (2016) тасмалары болуп саналат. Ал «Розанын белгилери» (1983), «Кара жолтой калпычы» (1993), «Багдаттан түз эфир» (2002), «Тост» (2010) жана «Бартон менен Тэйлор» (2013) тасмаларында да ролдорду аткарган.

Ал драмага кызмат кылганы үчүн 2012-жылдагы жаңы жылдык сыйлык тапшыруу салтанатында британ империясынын орденине арзыган. Ал эми 2014-жылы британ премьер-министри Дэвид Кэмерон Бонэм Картерди Британиянын жаңы улуттук Холокост комиссиясына бекитекен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Билли Бойд

Билли Бойд(1968-жылы 28-августта туулган) — шотландиялык актер жана ырчы. Ал Питер Жэксондун эпикалык «Шакектер ээси» (2001-2003) үчилтигинде Перегрин «Пиппиндин», «Деңиз кожоюнунда» (2003) Баррет Бондендин жана «Чакинин тукуму» (2004) тасмасында Глендин ролун аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жан Рено

Хуан Морено Эррере Хименес (1948-жылы 30-июлда туулган) — Жан Рено (французча айтылышы: [ʒɑ ʁeno]) ысымы менен белгилүү испан тектүү франциялык актер. Ал французча, англисче, жапончо, испанча, итальянча иштеп, «Кочкул кызыл дарыя», «Годзилла», «Да Винчинин коду», «Миссия: мүмкүн эмес», «Кызгылт пантера», «Ронин», «Зыяратчылар», «Түпсүз көк» жана «Леон» тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
М. Найт Шямалан

Манож Неллятту "М. Найт" Шямалан (/ˈʃæməlɑːn/; Maṉōj Nelliyāṭṭu Śyāmaḷaṉ; Тамил тилинде: மனோஜ் நெல்லியட்டு ஷியாமளன்; Малаялам тилинде: മനോജ് നെല്ലിയാട്ട് ശ്യാമളന് /ˈʃɑːməlɑːn/; 1970-жылы 6-августта туулган Индия-америкалык кинорежиссер, сценарист, автор, продюсер жана актер, өзүнүн заманбап, чыныгы жашоодо орун албаган сюжеттүү жана күтүлбөгөн, сюрприз менен аяктаган тасмалары менен таанымал. Анын жогору бааланган тасмаларына "Алтынчы сезим" (англ. The Sixth Sense, 1999), "Ажыралгыс" (англ. Unbreakable, 2000) жана "Белгилер" (англ. Signs, 2002) кирет. Кийинчерээк Шямаландын финансылык жактан ийгиликтүү бирок начар чыгарылган бир нече тасмалары анын карьералык ийгилигине тоскоол болду, алардын ичинде: "Кыштак" (англ. The Village, 2004), "Суу периси" (англ. Lady in the Water, 2006), "Кубулуш" (англ. The Happening, 2008), "Акыркы аба сыйкырчысы" (англ. The Last Airbender, 2010) жана "Жер жашоодон кийин" (англ. After Earth, 2013) аттуу тасмалар кирет. "Жашоодон кийинки жер" (англ. After Earth) тасмасынын финансылык ийгиликсиздигинен, Шяламандын карьерасы "Визит" (англ. The Visit, 2015) жана "Сплит" (англ. Split 2016) аттуу футуристикалык коркунучтуу тасмалардын чыгуусу менен кайрадан калыбына келет, акыркы аталган тасма, анын мурунку "Ажыралгыс" (англ. Unbreakable) аттуу тасмасы тартылган ааламда орун алган. Ошондой эле, Шяламан "Азезил" (англ. Devil, 2010) тасмасынын продюсеры катары белгилүү, аны менен бирге, ал "Fox" телевизиондук тармагынын "Уэйуард Пайнс" (англ. Wayward Pines) илимий фантастика сериалынын жаратууда маанилүү роль ойнойт.

Ошондой эле, Шямалан өзү өсүп-чоңойгон Пенсильвания штатындагы Филадельфия шаарынын өзүндө жана жакынкы аймактарында тасма тартканы менен таанымал. Анын коммерция жактан ийгиликтүү болгон тасмаларынын көбү "Walt Disney" студиясынын "Touchstone" жана "Голливуд" (англ. Hollywood) кинокомпаниялары менен биргеликте чыгарылган. 2008-жылы, Шямалан Индия өкмөтү тарабынан "Padma Shri" сыйлыгы менен сыйланган. 

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Доминик Монаган

Доминик Бернард Патрик Люк Монаган (/ dɒmᵻnᵻk mɒnəhæn /; 1976-жылдын 8-декабрында туулган англиялык актер. Англиялык жазуучу Дж. Р. Р. Толкиндин романынын негизинде Питер Жексон тарабынан тартылган "Шакектер кожоюну" (англ. The Lord of the Rings, 2001–2003) трилогиясында Мериадок Брендибактын ролун ойногон. "Жоголгондор" (англ. Lost, 2004–2010) тасмасында Чарли Пэйстин, "Белгисиз адамдар: Башталыш" (англ. X-Men Origins: Wolverine, 2009) боевик тасмасында Крис Брэдлинин ролдору менен таанымал болгон. Актер 2012-жылдан бери "Доминик Монаган жана жапайы жаратылыш" программасын алып барат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кэрри-Энн Мосс

Кэрри-Энн Мосс (1967-жылдын 21-августунда туулган) - канадалык актриса. Актриса өзүнүн алгачкы ролдорун телевизиондук тасмаларда ойногон. Ал дүйнөгө "Матрица" (англ. The Matrix) тасмасындагы Тринитинин ролу менен белгилүү болгон. Кэрри-Энн Мосс "Эстелик" (англ. Memento, 2000), "Кызыл планета" (англ. Red Planet, 2000), Шоколад (англ. Chocolat, 2000), " Фидо" (англ. Fido, 2006), "Кар пирогу" (англ. Snow Cake, 2006), "Паранойя" (англ. Disturbia, 2007), "Элестете албай турган" (англ. Unthinkable, 2010),"Сайлент Хилл: Сырды ачуу" (англ. Silent Hill: Revelation, 2012) жана "Помпеи" (Pompeii, 2014) тасмаларында роль жараткан. Актриса азыр Marvel Cinematic Universe компаниясы 2015-жылдан азыркы учурга чейин тартып жаткан сериалдын экинчи бөлүгү "Жессика Жонс" (англ. Jessica Jones, 2015–азыркыга чейин) тасмасында Жери Когарттын ролун ойноп келген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Омар Си

Омар Си (1978-жылдын 20-январында туулган) - француз актеру жана куудулу (комедиант). Ал актер Фред Тесто менен бирге негиздеген “Омар жана Фред” (фр. Omar et Fred) деген комедиялык телешоусу жана “Кол тийбестер”(англ. The Intouchables) тасмасындагы ролу аркылуу Францияга таанылган. Дүйнөлүк деңгээлге “ X-кишилер: Өткөн келечектин күндөрү” (англ. X-Men: Days of Future Past) жана “Юра дүйнөсү” (англ. Jurassic World) тасмаларындагы ролдору менен белгилүү болгон. 2012-жылдын 24-февралында Омар Сиге “Кол тийбестер” тасмасындагы ролу үчүн “Эң мыкты актер” номинациясында Франциянын “Цезарь” улуттук кино сыйлыгы ыйгарылган. Актер Франциянын мындай абройлуу сыйлыгын алган алгачкы африка тектүү актер болуп калды.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Шон Астин

Шон Патрик Астин (туулгандагы аты Шон Патрик Дүк; 1971-жылдын 25-февралында туулган) - америкалык актер. Ал "Шакектер ээси" (англ. The Lord of the Rings trilogy, 2001–2003) тасмасындагы Сэмуайз Гэмжинин, "Келесоолор" (англ. The Goonies, 1985) тасмасында Мики Уолштун, жана "Руди" ( англ. Rudy, 1993) тасмасында башкы ролду аткаргандыгы менен белгилүү болгон. Актер Линн Макгилдин ролун "24 саат" (англ. 24) телесериалынын бешинчи бөлүгүндө аткарган, " Өспүрүм ташбака ниндзя" (англ. Nickelodeon Teenage Mutant Ninja Turtles, 2012) тасмасында Рафаэлдин, "Атайын агент Осо" тасмасында Осонун жана "Баникула- Коен" ( англ.Bunnicula) мультсериалында мышыктын үндөрун коштогон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Марк Строң

Марк Строң (туулгандагы аты- Марко Жузеппе Салиссолиа, 1963-жылдын 5-августунда туулган) - британиялык театр, кино жана телеактеру. Актер "Биздин Түндүктөгү досторубуз" (англ. Our Friends in the North) телевизиондук тасмасында ойногон. М. Строң "Оливер Твист" (англ. Oliver Twist, 2005), "Сириана" (англ. Syriana, 2005), "Рок-н-ролчу" (англ. RocknRolla, 2008), "Жалган" (англ. Body of Lies, 2008), "Жаш Виктория" (англ. The Young Victoria, 2009), "Шерлок Холмс" (англ. Sherlock Holmes, 2009), "Робин Гуд" (англ. Robin Hood, 2010), "Зыңк"( англ. Kick-Ass, 2010), "Тыңчы" (англ. Tinker Tailor Soldier Spy, 2011), "Жашыл чырак" (англ. Green Lantern, 2011), "Түнкү саат 00:30" (англ. Zero Dark Thirty, 2012), "Жон Картер" (англ. John Carter, 2012), "Экстрасенс" (Mindscape, 2013), "Оюнду окшоштуруу" (англ. The Imitation Game, 2014), "Кингсман:"Атайын кызмат" (англ. Kingsman: The Secret Service, 2014) жана "Гримсби"(англ. Grimsby, 2016) деген тасмалардагы ролдору менен белгилүү.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Сами Насери

thumb|right|Сами Насери
Сами Насери (французча айтылышы: sami naseËˆÊ�i; 1961-жылы 2-июлда туулган) - француз актеру "Такси" (фр.Taxi) жана "Француз каракчылары" (фр. La Mentale) тасмаларындагы ролдору менен белгилүү болгон. 

Актер Париждин 4-округунда жашаган үй-бүлөдө дүйнөгө келген. Атасы алжир, апасы француз болгон. Анын бала чагы Париждин чет-жакасындагы Фонтене-су-Буа шаарчасында чоңойгон. Ал бир тууганы Биби Насери менен бирдикте "13-район" (англ. District 13) деген эл аралык хит тасмасынын сценарийин жазып жана ойногон. Ал 2006-жылы Канн кино фестивалында "Жеңиштин даамы" (англ. Days of Glory) тасмасында кесиптештери менен бирдикте «Эң мыкты актердук дуэт (ансамбль)"категориясында сыйлык алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Харви Кейтел

Харви Кейтел (/ kaɪtɛl / KY-TEL; 1939-жылдын 13-майында туулган) - америкалык актер жана продюсер. Актер "Оскар" жана "Алтын глобус" сыйлыктарына талапкер болгон. Мартин Скорсезенин "Такси айдоочусу" (англ. Taxi Driver ), "Жаман көчөлөр" (англ. Mean Streets), "Акыркы азгырык" (англ. The Last Temptation) тасмаларына тартылган. Режиссер Ридли Скоттун "Дуэлчилер" (англ. The Duellists), "Тельма и Луиза" (англ. Thelma & Louise) тасмаларында роль жараткан. Питер Йетстин "Энеке, банка жана "ылдамдык" (англ. Mother, Jugs & Speed), Квентин Тарантино тарткан "Кутурган иттер" (англ. Reservoir Dogs), "Кылмыш окуясы" (англ. Pulp Fiction) тасмаларында ойногон. Жейн Кампиондун "Пианино" (англ. The Piano), Абел Фераранын "Жаман лейтенант" (англ. Bad Lieutenant), Роберт Родригездин "Күүгүмдөн таңга чейин" (англ. From Dusk till Dawn), Жеймс Манголддун "Полиция жери" (англ. Cop Land), Вест Андерсондун "Ай өлкөсү" (англ. Moonrise Kingdom), ""Гранд Будапешт" мейманканасы" (англ. The Grand Budapest Hotel) жана Паоло Соррентинонун "Жаштык" (англ. Youth) тасмаларында катышкан. Азыркы учурга чейин Аль Пачино жана Эллен Берстин менен бирдикте түптөгөн Actors Studio кино компаниясынын тең төрагасы.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жон Рис-Дэвис

Жон Рис-Дэвис (1944-жылдын 5-майында туулган) - уэлстик актер. Ал "Шакектер ээси" (англ. The Lord of the Rings trilogy) үчилтигинде гном Гимлинин, Индиана Жонс жана акыркы кресттик жүрүш" (англ. Indiana Jones and the Last Crusade" тасмасында араб Саллахтын ролдору менен белгилүү болгон. Ал ошондой эле агент Майкл Мэлоундун ролун 1993-жылы кайра тартылган "Кол тийбестер" (англ. The Untouchables), учкуч Васко Родригездин ролун "Сегун" (англ. Shōgun), Профессор Максимилиан Артуронун ролун "Жылмышкандар" (англ. Sliders), падыша Ричард Биринчинин ролун "Шервуддук Робин» (англ. Robin of Sherwood), орус генералы Леонид Пушкиндин ролун "Жарык" (англ. The Living Daylights), Макрондун ролун "Мен Клавдий" (англ. I, Claudius) тасмаларында ойногон. Актер "Аладдин и каракчылар падышасы" (англ. Aladdin and the King of Thieves) мультфильминде падышанын, "Горгулья" (англ. Gargoyles) тасмасында Макбеттин, "Боб төрт бурчтуу шым" (англ. SpongeBob SquarePants) Ман Рейдин, "Адилеттүүлүк лигасы" (англ. Justice League) мультфильминде Хейдстин жана "Фрилансер" (англ. Freelancer) компьютердик оюнунда Тобиастын үндөрүн коштогон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Брюс Уиллис

Уолтер Брюс Уиллис (1955-жылдын 19-мартында туулган) - америкалык актер, продюсер жана ырчы. Актердун чыгармачылыгы Бродвей театрынын сахнасынан башталган. 1980-жылдары телесериалдарга тартылып, " Айдын жарыгы" (англ. Moonlighting (1985â€“1989) тасмасындагы Дэвид Эддисондун ролу менен таанымал болгон. Ал "Оңой менен өлбөгөн" (англ. Die Hard) тасмасында Жон Макклейндин ролу менен атактуу болгон. Б. Уиллис алтымыштан ашуун тасмада роль жараткан, алардын көрүнүктүулөрү - "Түндүн түсү" (англ. Color of Night, 1994), "Кылмыш окуясы" (англ. Pulp Fiction, 1994), "12 маймыл" (англ. 12 Monkeys, 1995), "Бешинчи элемент" (англ. The Fifth Element, 1997), "Армагеддон" (англ. Armageddon, 1998), "Ички туюм" (англ. The Sixth Sense, 1999), "Майтарылбас" (англ. Unbreakable, 2000), "Күнөө шаары" (англ. Sin City, 2005), "Кызыл" (англ. Red, 2010), "Кармай алгыс 2 " (англ. The Expendables 2 (2012) жана "Убакыт торчосу" (англ. Looper, 2012).

1987-жылы Б. Уиллис актриса Деми Мур менен баш кошкон жана үч кыздуу болушкан, кичине кызы Румер ата-энеси ажырашуусунун алдында жарыкка келген. 2009-жылдан бери Эмма Хемиң менен никеде,алар эки кыздуу болушкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары